ג'יימס גנדולפיני

ג'יימס ג'וזף גנדולפיני הבן (באנגלית: .James Joseph Gandolfini, Jr; ‏18 בספטמבר 1961 – 19 ביוני 2013) היה שחקן אמריקאי, המוכר בזכות גילום דמותו של טוני סופרנו בסדרת הטלוויזיה "הסופרנוס", תפקיד אשר זיכה אותו בשלושה פרסי אמי ופרס גלובוס הזהב. גנדולפיני נולד בניו ג'רזי למשפחה ממוצא איטלקי. הוא החל בקריירת המשחק בקולנוע ב-1987 והופיע במספר סרטים. ב-1992 קיבל קרדיט ראשון בקולנוע בסרט "זרה בתוכנו" עם מלאני גריפית. בתחילת שנות ה-90 עיקר הופעותיו היו כדמויות משניות בסרטים מצליחים, כמו "רומן על אמת", "כוננות מיידית", "המושבעת", "תפוס את שורטי", "סחרור בשחקים", "נקודת מגע", "עולם חדש" של הבמאי אלן קורנו ועוד. הופעתו הבולטת הראשונה בקולנוע הייתה בסרט "8 מילימטר" בתור צלם פורנוגרפיה. גנדולפיני התפרסם בזכות הופעתו בדמות הראשית בסדרה "הסופרנוס" בערוץ HBO. בסדרה הוא גילם את טוני סופרנו, בוס מאפיה בניו ג'רזי המתמודד עם קשיי החיים המודרניים. גנדולפיני שיחק בכל עונות הסדרה, אשר הסתיימה ב-10 ביוני 2007. בשנת 2001 שיחק בסרט המתח והפעולה "המבצר האחרון". בשנת 2004 שיחק בקומדיה הרומנטית "לשרוד את חג המולד". עם הצלחת הסדרה הוא זכה לתפקידים ראשיים בקולנוע. במהלך השנים בהן כיכב בסדרה בלט בהופעותיו בסרטים "האיש שלא היה שם" של האחים כהן ו"המקסיקני" של גור ורבינסקי. ב-2011 שיחק לצד פמקה ינסן בסרט "במורד החוף", ובסרט הפשע "יפות רצח". בשנת 2012 שיחק בסרטו הראשון כבמאי של יוצר "הסופרנוס" דייוויד צ'ייס "לא מתפוגג". באותה שנה שיחק בסרט "הורג אותם ברכות". בתחילת 2013 יצא הסרט ברט וונדרסטון המופלא" בכיכובו. לאחר מותו יצא לאקרנים הסרט בכיכובו "דיברנו מספיק". גנדולפיני הופיע גם במספר הצגות תיאטרון, בהן "חשמלית ושמה תשוקה" ו"חופי הכרך". בסרט הספין אוף לסופרנוס, הקדושים של ניוארק, בנו של ג'יימס, מייקל גנדולפיני, מגלם את טוני סופרנו הצעיר. מנישואיו הראשונים נולד לגנדולפיני בן, ומנישואיו השניים לדוגמנית דבורה לין נולדה לו בת. ב-19 ביוני 2013, בעת חופשה ברומא, נמצא גנדולפיני על ידי בנו מוטל על רצפת השירותים בבית המלון בו שהו. בנו הזעיק עזרה וכעבור 40 דקות הובא גנדולפיני לבית החולים. כשעה לאחר שנמצא על ידי בנו הוכרז מותו. נתיחה שלאחר המוות הראתה כי גורם המוות היה התקף לב. ב-23 ביוני 2013 הובאה גופתו של ג'יימס לארצות הברית וארבעה ימים לאחר מכן נערכה הלווייתו בכנסיית סיינט ג'ון שבניו יורק. בעקבות מותו, ב-24 ביוני, הורה מושל מדינת ניו ג'רזי, כריס כריסטי, להוריד את כל הדגלים בבניינים ציבוריים בניו ג'רזי לחצי התורן וב-26 ביוני עומעמו האורות בברודוויי שבמנהטן לכבודו של גנדולפיני. שלושה ימים לאחר פטירתו היה מיועד גנדולפיני לקבל פרס על עבודתו בפסטיבל הסרטים שבטאורמינה, איטליה. מדיה וקבצים בנושא ג'יימס גנדולפיני בוויקישיתוף אתר האינטרנט הרשמי של ג'יימס גנדולפיני ג'יימס גנדולפיני, במסד הנתונים הקולנועיים IMDb (באנגלית) ג'יימס גנדולפיני, באתר "אידיבי", מאגר הידע העברי לקולנוע ישראלי ועולמי ג'יימס גנדולפיני, באתר AllMovie (באנגלית) ג'יימס גנדולפיני, באתר Rotten Tomatoes (באנגלית) ג'יימס גנדולפיני, באתר Box Office Mojo (באנגלית) ג'יימס גנדולפיני, באתר Metacritic (באנגלית) ג'יימס גנדולפיני, במסד הנתונים הקולנועיים KinoPoisk (ברוסית) ג'יימס גנדולפיני, באתר MusicBrainz (באנגלית) סטיב רוז, ג'יימס גנדולפיני, חייל אוניוורסלי, באתר הארץ, 1 במאי 2009 דברה סונטאג, הכנופיה החדשה של טוני סופרנו, באתר הארץ, 26 במרץ 2009 מרט פרחומובסקי‏, ג'יימס גנדולפיני בן 50: "הסופרנוס" זה ממש לא הכל, באתר וואלה, 18 בספטמבר 2011 ג'יימס גנדולפיני, באתר "Find a Grave" (באנגלית) ג'יימס גנדולפיני, באתר אנציקלופדיה בריטניקה (באנגלית) בעקבות מותו Associated Press, מת ג'יימס גנדולפיני מ"הסופרנוס", באתר הארץ, 20 ביוני 2013 רותה קופפר, ג'יימס גנדולפיני: מוות בלי אקדח, באתר הארץ, 20 ביוני 2013 סוכנויות הידיעות, ג'יימס גנדולפיני ("הסופרנוס") מת הלילה מהתקף לב, באתר כלכליסט, 20 ביוני 2013 חדשות nana10‏, סופו של טוני סופרנו: השחקן ג'יימס גנדולפיני מת בגיל 51(הקישור אינו פעיל, 10 בינואר 2024), 20 ביוני 2013 מערכת וואלה!‏, ג'יימס גנדולפיני: הרגעים הגדולים, באתר וואלה, 20 ביוני 2013 שלי אלעזר, עכבר העיר אונליין, האיש והאגדה: הרגעים הגדולים של ג'יימס גנדולפיני, באתר הארץ, 20 ביוני 2013 מתן שירם, ‏תעשיית הקולנוע סופדת לג'יימס גנדולפיני: "אחד השחקנים הגדולים", באתר גלובס, 20 ביוני 2013 עמי פרידמן, מת ג'יימס גנדולפיני, כוכב "הסופרנוס", באתר nrg‏, 20 ביוני 2013 רן בוקר, נפרדים מג'יימס גנדולפיני: "היה כמו מוצארט", באתר ynet, 20 ביוני 2013 אריאנה מלמד, מוות יאה לטוני סופרנו, לא לג'יימס גנדולפיני, באתר ynet, 20 ביוני 2013 אורי קליין, האזרח קליין - ג’יימס גנדולפיני: מותו של סנדק, באתר הארץ, 27 ביוני 2013 בנו של ג'יימס גנדולפיני יגלם את טוני סופרנו בסרט ההמשך לסדרה, באתר ynet, 23 בינואר 2019 מערכת ערוץ התרבות, ‏ג'יימס גנדולפיני הלך לעולמו בגיל 51, באתר ‏מאקו‏, 20 ביוני 2013 מערכת ynet‏, CNN: מת השחקן ג'יימס גנדולפיני שגילם את טוני סופרנו, באתר ynet, 20 ביוני 2013